
XXIV CONCURS DE POSTALS DE NADAL DE SOLSONA
Tardor-hivern 2026

Convoca 
Regidoria de Cultura de l’Ajuntament de Solsona
Objecte i temàtica 
El 24è Concurs de postals de Nadal té per objecte determinar la il·lustració de la nadala i la coberta de l’agenda d’activitats que el consistori editarà en format digital el desembre. La temàtica de l’obra s’ha de centrar en les festes nadalenques.
Participants
Hi poden participar tots els solsonins i solsonines interessats.
Mides i tècnica
El treball ha de ser de 14 per 18,5 centímetres, en disposició horitzontal o vertical. El procediment i les tècniques són lliures.
Identificació
L’obra s’ha de lliurar sense signar. S’hi ha d’adjuntar un sobre tancat amb el nom i les dades de contacte de l’autor/a.
Lliurament
S’admetran propostes fins al dia 17 de novembre a les 2 del migdia a l’Oficina d’Atenció Ciutadana (OAC) de l’Ajuntament de Solsona (c. del Castell, 20).
Premi
L’obra guanyadora es premiarà amb 250 euros. El lliurament del premi es farà el dia 8 de gener de 2027 a les set del vespre a la sala de plens de l’Ajuntament de Solsona.
Veredicte
El primer de desembre es comunicarà el veredicte a la persona guanyadora.
Els treballs no premiats podran ser recollits a partir del dia 11 de desembre al mateix punt, mentre que la postal seleccionada quedarà en propietat del consistori de Solsona.

